পানি উন্নয়ন বোর্ড সুত্র মতে,অক্টোবরের মাঝামাঝিতেই তিস্তার পানি প্রবাহ কমতে শুরু করেছে । আজ মঙ্গলবার ব্যারেজ পয়েন্টে পানির প্রবাহ ছিল প্রায় ১৪হাজার ৮’শ কিউসেক। পাউবো কর্তারা বলছেন,পর্যাপ্ত পানির অভাবে তিস্তা ব্যারাজের সেচ কার্যক্রম ভেঙ্গে পড়ার উপক্রম হয়ে পড়বে। সংশ্লিষ্ট সুত্র মতে ব্যারেজে প্রকৃত পক্ষে পানির প্রয়োজন প্রায় ২০ হাজার কিউসেক। তিস্তা ব্যারেজ সেচ প্রকল্পের কর্তব্যরত ডালিয়া পানি উন্নয়ন বোর্ডের উপ-সহকারি প্রকৌশলী এ এস এম আমিনুর রশিদ জানায়, সেচপ্রকল্পের পানিসহ তিস্তাকে বাঁচিয়ে রাখতে নূন্যতম পানির প্রয়োজন প্রায় ২০ হাজার কিউসেক। অথচ বর্ষা শেষ না হতেই গত ১০ দিনের গড়ে ব্যারেজের মুল গেটের পানি প্রবাহ রয়েছে ১৪হাজার ৮’শ কিউসেক। যা দিয়ে তিস্তা ব্যারেজের সেচ কার্যক্রম শুরু করা কষ্টকর হবে।